Document ID: 32002R0786

32002R0786
L 127/3
JURNALUL OFÍCIAL AL UNIUNII EUROPENE
REGULAMENTUL (CE) NR. 786/2002 AL COMISIEI
din 13 mai 2002
de modificare a Regulamentului (CE) nr. 747/2001 al Consiliului privind contingentele tarifare comunitare și cantitățile de referință pentru anumite produse agricole originare din Iordania
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 747/2001 al Consiliului din 9 aprilie 2001 de stabilire a modului de gestionare a contingentelor tarifare comunitare și a cantităților de referință pentru produse care pot beneficia de preferințe în temeiul acordurilor cu anumite țări mediteraneene și de abrogare a Regulamentelor (CE) nr. 1981/94 și (CE) nr. 934/95 (1), în special articolul 5,
întrucât:
(1)
În cadrul acordului euro-mediteranean de asociere între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte (2), denumit în continuare „acord”, au fost prevăzute concesii tarifare în cadrul contingentelor tarifare comunitare aplicate la importul în Comunitate a unor produse agricole originare din Iordania.
(2)
Pentru anumiți castraveți și pepeni galbeni, pentru care concesiile tarifare din cadrul protocolului adițional la Acordul de cooperare dintre Comunitatea Economică Europeană și Regatul Hașemit al Iordaniei, aprobat prin Decizia 87/512/CEE a Consiliului (3), se aplică pentru cantitățile de referință, acordul prevede o scutire de taxe vamale la importul în Comunitate pentru cantități nelimitate.
(3)
În vederea punerii în aplicare a concesiilor tarifare prevăzute în acord, este necesară înlocuirea listei produselor agricole pentru care se aplică contingente tarifare și eliminarea cantităților de referință pentru anumiți castraveți și pepeni galbeni.
(4)
Pentru anumite produse, conform acordului, volumele contingentelor tarifare trebuie mărite în fiecare an, de la intrarea în vigoare a acordului în cauză, în patru tranșe egale, fiecare reprezentând 3 % din volumele de bază specificate în acord.
(5)
Prin urmare, Regulamentul (CE) nr. 747/2001 se modifică în consecință.
(6)
Măsurile prevăzute în prezentul regulament sunt în conformitate cu avizul Comitetului Codului Vamal,
ADOPTĂ PREZENTUL REGULAMENT:
Articolul 1
Anexa V la Regulamentul (CE) nr. 747/2001 se înlocuiește cu textul din anexa la prezentul regulament.
Articolul 2
Prezentul regulament întră în vigoare la data publicării în Jurnalul Oficial al Comunităților Europene.
Se aplică de la 1 mai 2002.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 mai 2002.

Labels: 3
18
6